W. H. L. Wallace és emberei utolsó csepp vérükig harcoltak az április 6-7 között vívott Shiloh-i csatában a Hornet's Nestet védelmezve. Háromfelől körbevéve és ágyútűz alatt végül Wallace kiadta az utasítást a visszavonulásra, de közben halálos sebet kapott. Wallace ugyanabban a Cherry Mansion kórházban halt meg Savannahban, mint ahol Smith feküdt. Smitht meg kellett operálni és morfint kapott a fájdalmai enyhítésére, amit teljesen hatástalannak talált. A beavatkozás után sztrichninből, arzénból és ópiumból kevert gyógyszert adtak neki, melynek elemei egyénileg valóban az orvosi alkalmazás kelléktárában álltak, de együttvéve túl soknak bizonyultak. Grant odakülte saját sebészét, John Britton doktort, aki tábornoki rangban szolgált a seregben. Britton már csak a halálát tudta végignézni egy nappal az 55. születésnapja után. Holttestét Philadephiába, szülővárosába küldték, és a Laurel Hill temetőben helyezték örök nyugalomra. Később feleségét és édesanyját is mellé temették.